RB Rúm RB hafa notið þeirra velgengni að framleiða rúm fyrir nokkrar af stærstu hótelkeðjum á Íslandi auk fjölda minni gististaða . Okkar viðskiptavinir hafa oft á orði við okkur að þeir fái sérstaklega góð meðmæli hjá aðilum eins og TripAdvisor út á rúmin enda vitum við öll að góður nætursvefn getur skipt öllu máli fyrir hótelgesti . RB Hótelrúm eru með 18cm þykkri springdýnu , einnig bjóðum við upp á Super Deluxe rúm með 23 cm þykkri springdýnu . Sængurdúkurinn á dýnunni er vatteraður með eldtefjandi efni , bed bug - og rykmauravörn . Dýnurnar okkar eru bólstraðar eins beggja vegna enda mælum við með að þeim sé snúið reglulega til að lengja líftíma þeirra . Rúmbotninn er úr furu og rúmfjaðrir í botninum og því eru rúmin með tvöföldu fjaðrakerfi . Hægt er að velja um klæðningu á rúmbotninn úr leðurlíki eða áklæði og mismunandi fætur undir rúmin eru í boði . Við framleiðum líka aukarúm á hjólum sem auðveldlega má færa á milli herbergja . Þau eru 90 x 190cm á stærð og er það sérstaklega gert svo þau passi inn um allar venjulegar dyr sem og lyftur .